Monopolis (žaidimas)
Monopolis (angl. Monopoly) – stalo žaidimas, atsiradęs Amerikoje; pirmą kartą išleido Parker Brothers. Žaidimas, paantrašte „Greitų sandorių nekilnojamojo turto prekybos žaidimas“, pavadintas pagal ekonominę sąvoką monopolija (angl. monopoly), vienintelio paslaugos ar prekės pardavėjo dominavimą rinkoje. Jį gamina Jungtinių Valstijų žaidimų ir žaislų įmonė Hasbro. Žaidėjai keliauja žaidimo lenta parduodami ar mainydamiesi nuosavybe, vystydami savo nuosavybę namais ir viešbučiais ir rinkdami nuompinigius iš priešininkų. Pagrindinis tikslas yra priversti varžovus bankrutuoti.